જો કે, ઇન્ડસ્ટ્રી સુત્રોનું કહેવું છે કે, ચીન બાદ ઇરાનિયન તેલની સૌથી વધુ ખરીદી ભારત દ્વારા કરવામાં આવે છે. યુએસ ફાઈનાન્સિયલ સિસ્ટમ દ્વારા લેવામાં આવેલા પગલાની અસર દેખાઈ રહી છે. ભારતમાં પેટ્રોલિયમ મંત્રાલય દ્વારા આજે રિફાઈનરીઓ સાથે બેઠક યોજવામાં આવી હતી અને તેમને ઇરાનિયન ઓઇલનાં વિકલ્પ માટે રસ્તા શોધી કાઢવા સૂચના આપવામાં આવી હતી. પરિસ્થિતિ હજુ પણ જટિલ બનેલી છે ત્યારે કોઇપણ સ્થિતિનો સામનો કરવા તૈયારી રાખવા રિફાઇનરીઓને કહેવામાં આવ્યું છે. ધરખમ ઘટાડો કરવા અથવા તો આયાત ન કરવા માટે કહેવામાં આવ્યું છે. સમગ્ર મામલા પર નજર રાખનાર સત્તારવાર સૂત્રોએ કહ્યું છે કે, અમેરિકા દ્વારા લાદવામાં આવેલા ઇરાન પરના પ્રતિબંધની અસર હવે દેખાઈ રહી છે. પ્રતિબંધનાં અગાઉનાં રાઉન્ડ દરમિાયન ભારત સહિતનાં કેટલાક દેશોએ ઇરાનિયન તેલની ખરીદી જારી રાખી હતી. અલબત્ત આયાતમાં ઘટાડો કરવામાં આવ્યો હતો. શિંપિંગ, ઇન્સ્યોરન્સ અને બેંકિંગ ચેનલ યુરોપિયન અને અમેરિકી પ્રતિબંધનાં કારણે અટવાઈ પડ્યા હતા.